Matteeksamen en katastrofe
Det viser rapporten om forhåndssensuren i matematikk for andreklasse i videregående skole (VG2) fra Utdanningsdirektoratet. Forhåndssensur er uttrekk av rundt 750 eksamensbesvarelser og gir et godt bilde av totalresultatet. Snittkarakteren var 2,5. Det regnes som svært lavt.Men dette er ikke inntrykket fra Utdanningsdirektoratet, som har ansvaret for alle eksamener i skolen. - Ifølge vår matematikkansvarlig er det ikke noe spesielt i oppgavene som tilsier at denne eksamen skulle gi dårlig resultat, men vi kan ikke si noe konkret om denne eksamen før sensuren er klar, sier kommunikasjonsrådgiver Trine Oskarsen i Utdanningsdirektoratet til VG. Fellessensuren faller 20. og 21. juni.- Dette er et nedslående og bekrefter alle dårlige varsler våre medlemmer har kommet med de siste 10-15 årene. Lektorer i videregående sier at altfor mange elever kan for lite matematikk når de kommer fra ungdomsskolen, sier leder Gro Elisabeth Paulsen i Lektorlaget til VG. Hun mener lærerne i videregående skole har for kort tid på seg til å løfte matematikknivået til elevene.Det er Erik Sanne, leder i Landslaget for matematikk, enig i.Sanne vil imidlertid ikke svartmale situasjonen. - Jeg har ikke sett oppgaven, men det er ting som tyder på at denne var spesielt vanskelig, sier Sanne.- Jeg tror det dårlige resultatet skyldes lavt kompetansenivå i matte. Mange har en slapp holdning og følger knapt med i timene. Et karaktersnitt på 2,5 er ikke overraskende for meg, sier Peder som helst ikke vil oppgi sitt etternavn. Selv er han rimelig trygg på å oppnå toppkarakter (6) på sin eksamen.
På avsluttende eksamen fikk 78 prosent av elevene karakteren 3 eller dårligere i matte. Tre av ti elever strøk.